Krajevna skupnost

Leskovec pri Krškem

**ZAPISNIK**

**15. redne seje sveta KS Leskovec pri Krškem,**

Ki je bila v ponedeljek, 18. decembra 2017 ob 18. uri v sejni sobi GD v Veliki vasi

Predlagani dnevni red:

1. Ugotovitev sklepčnosti in sprejem dnevnega reda;
2. Potrditev zapisnika 14. redne seje;
3. Plan dela KS 2018;
4. Plan dela Občine Krško 2018 – predlog KS;
5. Obvestila, pobude in predlogi svetnikov ter krajanov;
6. Razno.

Prisotni so bili: pred. Olovec Jože, Antolič Dragotin, Arh Damjan, Arh Stanislav, Kerin Tatjana, Kranjčevič Ivan, Lekše Mitja, Logar Roman, Mlakar Branko, Salmič Janez.

Odsotni so bili: Arh Borut, Kerin Alojz, Kranjčevič Aleš in Mežič Bojan.

**Ad. 1**

**Ugotovitev sklepčnosti**

Predsednik sveta KS Leskovec pri Krškem je ugotovil, da je seja sklepčna, prisotnih je 10 svetnikov od 14-ih.

Po ugotovljeni sklepčnosti in sprejetju dnevnega reda je predsednik začel z vodenjem seje.

**Ad. 2**

**Potrditev zapisnika 14. redne seje**

Predsednik je svetnike pozval, da podajo pripombe in dopolnitve na zapisnik 14. redne seje. Svetniki na zapisnik niso imeli pripomb.

Predsednik sveta je zapisnik podal na glasovanje in predlagal naslednji sklep:

**Sklep:**

**Zapisnik 14. redne seje se sprejme v predlagani obliki.**

Prisotnih 10 svetnikov.

Glasovanje:

ZA: 10, PROTI: 0, NI GLASOVALO: 0

Predlagani sklep je bil soglasno sprejet.

**Ad. 3**

**Plan dela KS 2018**

V nadaljevanju vam podajam doslej podane predloge in odprte zadeve v KS, ki so v pristojnosti krajevne skupnosti. Večina teh predlogov je bila že obravnavana na 11. redni seji, vendar zaradi zapletov z Občino Krško, ki so povezani z izvajanjem javnih naročil, večina teh nalog ni bila realizirana. Žal je še danes tako, da ne vemo kaj bomo lahko pravzaprav počeli v letu 2018. Vse je odvisno od našega stališča do določil Okvirnega sporazuma, ki nam predpisuje naročanje del pri izbranih osmih izvajalcih, kar pa ima za posledico bistveno višje cene, kot jih lahko dosežemo na trgu z drugimi priznanimi izvajalci tovrstnih del. Tudi zaradi tega je bil podan predlog, na prejšnji 14. seji, da pohitimo in se pripravimo za leto 2018 ter tako nadomestimo izpadlo v preteklem letu.

1. Dokončanje ceste v Osredku v izmeri cca 45m (JP2 693804)
2. Dokončanje ceste do cerkve Sv. Ane v dolžini cca 80m (JP2 693892)
3. Modernizacija ceste na »hrib« v Ivandolu v dolžini cca 305m (JP2 693884)
4. Prenova ceste v Gorenji vasi v dolžini cca 230m (JP2 693828)
5. Dokončanje ceste v Libelju v dolžini cca 70m (JP2 693982)
6. Modernizacija ceste v Nemški gori do domačije Dimc v skupni dolžini cca 700m. Del ceste, v dolžini cca 300m je v pristojnosti KS Senuše.
7. Javna razsvetljava na cesti proti cerkvi Sv. Ane. Zemeljska dela že izvedena.
8. Prenova igrišča v Kobilah. Zemeljska dela in zatravitev je že izvedena. Potrebno je še nabaviti gole, dokončati nadstrešek, izvesti ročno čiščenje perišča in izdelati vrata za črpališče ter izvesti čiščenje okolice.
9. Dokončanje prenove igrišča v Žadovinku, ki obsega obnovo (brušenje in barvanje) lesenega nadstreška, ureditev talnih površin pod in ob nadstrešku (kulir plošče) ter priprava prostora za družabna srečanja.
10. Igrala na igrišču v Venišah.
11. Igrala, prenova lesenih klopi in lesene konstrukcije z vgradnjo žlebov in otokov na igrišču v Gaju na Gmajni.
12. Obnova vodnjaka v Gorenji vasi, ki obsega prenovo korita, stebra in betonske strehe (brušenje ali zamenjava)
13. Obnova vodnjaka pri stari OŠ v Leskovcu, ki zajema ureditev neposredne okolice (VDC!), vgradnjo originalnih delov »štirne« s predhodno zaščito ter čiščenje samega vodnjaka oz. jame.
14. Obdelava betonske škarpe pri pošti, ki zajema osnovno zidarsko obdelavo, oplesk, slikanje okrasnih motivov in namestitev oglasne table. Obstaja možnost namestitve spominskega obeležja zaslužnim krajanom. (Glej točko 15, 16 in 17).
15. Obeležje izumitelju fotografije na steklu, Janezu Puharju v obliki zapisa na granitno ploščo, ki je deloval v Leskovcu, v 40-ih letih 19. stoletja.
16. Obeležje slikarju Janezu Wolfu, rojenemu v Leskovcu, v današnji ulici Anke Salmičeve, v neposredni bližini današnje hišne številke 15. Hiša (lesena) v kateri je živel je pogorela 28. aprila 1945, kot posledica napada na skladišču orožja, ki je bilo v neposredni bližini.
17. Obeležje hortikulturniku Francetu Vardjanu, ki je pustil pomemben pečat na področju vrtnarstva (in sadjarstva) in je deloval v ali iz Leskovca vse od 1938 do 1994. Spominsko obeležje je oziroma že ima postavljeno v parku v Krškem.
18. Obeležje spomina na bitko v Krakovskem gozdu, ki je bila 2. julija 1991. Smatram za primerno, da se obeležje »postavi« v Veliki vasi, ki je takrat predstavljala operativno zaledje naši vojski.
19. Odvodnjavanje v Volovniku (JP2 694861)
20. Izdelava mulde v Ivandolu in čiščenje obcestnih kanalov (JP2 693884 in JP2 693871).
21. Večnamenski travnati parkirni prostor pri cerkvi Sv. Ane
22. Ohranitev stoletnih pešpoti
23. Nabava parkovnih klopi za potrebe prostorov pri GD Leskovec, igrišč v Žadovinku, Venišah in Veliki vasi in vodnjaku v Leskovcu in Gorenji vasi.
24. Knjiga o Leskovcu in naseljih KS
25. Izdelava spletne strani
26. Izdelava FB strani

Podano oziroma navedeno je potrebno ovrednotiti in pridobiti predračune oziroma ponudbe za izvedbo. Okvirni rok, za pridobitev ponudb je 31. januar 2018. Na osnovi tako pridobljenih ponudb in razpoložljivih sredstev se bomo lahko odločili za vrstni red izvedb po podanem seznamu.

**Ad. 4**

**Plan dela Občine Krško 2018 – predlog KS**

V nadaljevanju podajam seznam odprtih zadeve v KS Leskovec pri Krškem, ki so v pristojnosti Občine Krško. Večina teh zadev je že bila v preteklih letih posredovana pristojnim, vendar kljub temu, da so nekatere pobude bile tudi uvrščene v plan Občine Krško, ni prišlo do realizacije.

1. Ceste in pločniki
2. Cesta Leskovec-Senuše v ulici A. Salmičeve, vključno pločnik, kanalizacija in zamenjava azbestnih vodovodnih cevi. Bila v planu 2017.
3. Cesta Brezje-Velika vas, v dolžini cca 500m. Bila v planu 2017.
4. Cesta v Venišah (Odcep Bizajk), vključno kanalizacija in zamenjava azbestnih vodovodnih cevi. Bila v planu 2017.
5. Cesta Leskovec-Velika vas, ki vključuje tudi avtobusno postajališče v Venišah in varno čakalnico izven vozišča. Bila v planu od leta 2010 do 2016.
6. Ureditev prometnega režima v Sejmiški ulici na Gmajni – cona 30 in ležeči robnik.
7. Ureditev pločnika v Grebenčevi ulici, vključno z rekonstrukcijo priključka na ulico A. Salmičeve.
8. Cestna povezava Gmajna-Zajčki (makadam).
9. Pločnik v Veliki vasi-Odcep za Mali Podlog.
10. Odstavni pas za zavijanje na bencinski servis na državni cesti G1.5 (iz smeri Drnovega).
11. Rekonstrukcija ovinka »Vakselj« v ulici 11. Novembra
12. Dostopna cesta v Ulcah do novih parcel.
13. Modernizacija vozišča (sedaj makadam) in parkinga do oziroma pri kapeli na pokopališču.
14. Modernizacija (razširitev) vozišča v Wolfovi ter rekonstrukcija priključka na vozišče v ulici Anke Salmičeve.
15. Modernizacija (sedaj makadam) do domačije Kerin v Selcah.
16. Prenova vozišča v dolžini cca 300m na relaciji Selce-Brezje.
17. Hitrostna ovira na vozišču na vstopu v naselje Leskovec iz smeri Velika vas.
18. Hitrostna ovira na vozišča na vstopu v naselje Velika vas iz smeri Drnovega.
19. Javna razsvetljava
20. Ulica Staneta Žagarja
21. Cvetna pot na Gmajni
22. Eko otok na Gmajni
23. Naselje Loke
24. Svetilka na pokopališču (novi del)
25. Pešpot mimo domačije Kranjčevič v Leskovcu
26. Odcep za Tičnico (Gorenja vas)
27. Velika vas na koncu JP1 693861
28. Odcep za Mali Podlog v Veliki vasi
29. Naselje Zajčki
30. Pešpoti
31. Pešpot na Črnile. Povezava mimo vrtca do OŠ
32. Pešpot mimo cerkve Sv. Ane
33. Pešpot do gradu Šrajbarski turn
34. Drugo
35. Status igrišča v Kobilah
36. Zelene površine na celini (Žadovinek).
37. Prenova prostorov KS
38. Oprema prostorov KS
39. Ureditev parkinga in okolice Gasilskega doma
40. Avtobusno postajališče izven vozišča v naselju Leskovec
41. Označevanje ulic v naselju Leskovec
42. Talne oznake pri pokopališču in na Trgu borcev.
43. Kanalizacija »Blatni dol«
44. Zamenjava azbestnih vodovodnih cevi v KS
45. Protipoplavna zaščita naselja Velika vas (suhi ali mokri zadrževalnik)
46. Redno leto vzdrževanje struge potoka, ki vključuje poleg košnje tudi čiščenje naplavin.
47. Odvodnjavanje na Lokah (problem domačije Resnik)
48. Odvodnjavanje v Gorenji vasi (JP1 693827)
49. Signal mobilne telefonije v delu naselja Leskovec in v vaseh v zaledju.
50. Dolgoročno
51. Monitoring pitne vode na krškem polju.
52. Odkup zemljišča v Ulici 11. novembra v izmeri cca 1.400m²
53. Večnamenski kulturni dom in večnamenski parkirni prostor na lokaciji pri oz. ob GD Leskovec
54. Zazidljivo stanovanjsko območje Črnile. Odlok sprejet že v letu 2000.
55. Problematika naselja »Loke« - romsko naselje.
56. Atletski štiri stezni stadion pri OŠ Leskovec.
57. Kategorizacija cest v KS Leskovec (nepotrjene pobude)
58. Obnova Mavzoleja in ureditev okolice.
59. Grad Šrajbarski turn (prevzem ali prodaja)
60. Nova lokacija vrtca v Leskovcu.

Tako kot občina obravnava Krajevno skupnost Leskovec, naštetega ni zmožna realizirati do leta 2060. Ocena izhaja iz do sedaj opravljenih del Občine Krško, na področju KS Leskovec od leta 2011 pa do danes. Mogoče je ocena nekoliko pretirana, ampak žal ni brez osnove.

V vsakem primeru je potreben koreniti zasuk pristojnih na Občini Krško, pri obravnavi potreb krajanov krajevne skupnosti. Nesporno dejstvo je, da sredstva obstajajo, saj se realizirajo projekti, ki niso bili obravnavani na občinskem svetu ali pa bili uvrščeni na program dela Občine Krško.

**Ad. 5**

**Obvestila, pobude in predlogi svetnikov ter krajanov**

Pod to točko ni bilo razprav.

**Ad. 6**

**Razno**

Pod to točko ni bilo razprav.

Predsednik se je zahvalil svetnikom za sodelovanje ter končal sejo.

Seja je bila končana ob 18.50 uri.

Zapisala:

Aleksandra Brodnik

Strokovna sodelavka VII/1 za KS

Predsednik sveta KS Leskovec pri Krškem

Olovec Jože

Leskovec pri Krškem, 18. 12. 2017